CELEX: 62013TN0132
Language: sl
Date: 2013-03-04 00:00:00
Title: Zadeva T-132/13: Tožba, vložena 4. marca 2013 – Deweerdt in drugi proti Računskemu sodišču

27.4.2013   
            
            
               SL
            
            
               Uradni list Evropske unije
            
            
               C 123/21
            
         Tožba, vložena 4. marca 2013 – Deweerdt in drugi proti Računskemu sodišču
   (Zadeva T-132/13)
   2013/C 123/36
   Jezik postopka: francoščina
   
      Stranke
   
   
      Tožeče stranke: Sonja Deweerdt (Rulles, Belgija), Didier Lebrun (Luxembourg, Luksemburg) in Margot Lietz (Mensdorf, Luksemburg) (zastopniki: A. Coolen, J.-N. Louis, E. Marchal in D. Abreu Caldas, odvetniki)
   
      Tožena stranka: Računsko sodišče Evropske unije
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               ugotovi in razsodi, da
               
                           —
                        
                        
                           je člen 4 Poslovnika Računskega sodišča nezakonit, ker zagotavlja nekaznovanost člana, ki je spoznan za krivega storitve nadlegovanja;
                        
                     
                           —
                        
                        
                           se odločba Računskega sodišča z dne 13. decembra 2012, da zadeve ne predloži Sodišču, da bi ugotovilo, ali ga. S, ko je bila še članica Računskega sodišča, ni več izpolnjevala zahtevanih pogojev ali obveznosti, ki so izhajale iz njenega položaja, in da bi v primeru, da se je njen mandat že iztekel, ugotovilo, da se ji odvzame pravico do pokojnine, razglasi za nično;
                        
                     
                           —
                        
                        
                           se Računskemu sodišču naloži plačilo stroškov.
                        
                     
         
      Tožbeni razlogi in bistvene trditve
   
   Tožeče stranke v utemeljitev tožbe navajajo štiri tožbene razloge.
   
               1.
            
            
               Prvi tožbeni razlog: nezakonitost člena 4 Poslovnika Računskega sodišča, ker zagotavlja nekaznovanost člana, ki je spoznan za krivega storitve nadlegovanja.
            
         
               2.
            
            
               Drugi tožbeni razlog: v izpodbijani odločbi obstaja protislovje, saj je Računsko sodišče s tem, da zadeve glede ga. S ni predložilo Sodišču, izrecno priznalo njene neizpolnitve obveznosti.
            
         
               3.
            
            
               Tretji tožbeni razlog: neobstoj upoštevne obrazložitve, ki bi tožečim strankam omogočila presojo utemeljenosti izpodbijane odločbe.
            
         
               4.
            
            
               Četrti tožbeni razlog: kršitev načela legitimnih pričakovanj in zloraba pravice, ker je Računsko sodišče preučilo možnost, da zadevo glede ga. S predloži Sodišču, šele eno leto in en dan po predložitvi poročila zunanjega preiskovalca.